Andy Warhol er álitinn vera brautryðjandi popplistar og er einn af þekktustu listamönnum 20. aldar . 1 Foreldrar Andy Warhols voru innflytjendur frá Slóvakíu en hann var yngstur þriggja bræðra . 2 Hann breytti nafni sínu eins og svo margir listamenn , þó einungis um einn staf . Hann tók a-ið aftan af ættarnafninu og hét því Warhol í stað Warhola . 3 Andy Warhol var frá Pittsburgh í Pennsylvaníu en hann hafði ekki hátt um þá staðreynd . Safn tileinkað honum og hans minningu var reist í borginni og opnað þann 13. maí 1994 . Warhol-safnið er stærsta listasafn í heimi sem tileinkað er einum listamanni en þar eru 17 salir á sjö hæðum ásamt yfir 900 málverkum , og fjöldanum öllum af myndum , teikningum og málverkum . 4 Listamaðurinn hafði dálæti á skærum frumlitum sem hann notaði mikið í listaverk sín . Uppáhaldslitir hans voru rauður , gulur og blár en hann notaði þá oft saman . 5 Andy Warhol tók upp nánast allar samræður sem hann átti við fólk og stundum kallaði hann upptökutækið eiginkonu sína en Andy var samkynhneigður . 6 Árið 1968 var Andy Warhol skotinn í líkamann af öfgafullri konu en hann hafði hafnað handriti sem hún hafði skrifað . Hann lifði árásina af en þurfti að fara í margar aðgerðir og varð að ganga í lífstykki alla ævi . 7 Andy dó ungur , eða 58 ára að aldri , en hann fór í hjartastopp þegar hann var í aðgerð . Læknirinn sem skar hann upp , Björn Þorbjarnarson , var yfirlæknir á New York Hospital á þessum tíma . Þess má geta að hann er móðurafi Andra Snæs Magnasonar rithöfundar .